


VIEŠŲJŲ PIRKIMŲ TARNYBOS DIREKTORIUS

ĮSAKYMAS
[bookmark: _Hlk56150542]DĖL VIEŠŲJŲ PIRKIMŲ TARNYBOS DIREKTORIAUS 2018 M. GRUODŽIO 31 D. ĮSAKYMO NR. 1S-172 „DĖL PREVENCINIAIS TIKSLAIS ATRINKTŲ PIRKIMŲ PERŽIŪROS ATLIKIMO IR JOS REZULTATŲ ĮFORMINIMO TAISYKLIŲ PATVIRTINIMO“ PAKEITIMO

2024 m.         d. Nr. 1S-
Vilnius

[bookmark: _Hlk97545344][bookmark: _Hlk97545324]P a k e i č i u  Viešųjų pirkimų tarnybos direktoriaus 2018 m. gruodžio 31 d. įsakymą Nr. 1S-172 „Dėl Prevenciniais tikslais atrinktų pirkimų peržiūros atlikimo ir jos rezultatų įforminimo taisyklių patvirtinimo“ ir išdėstau jį nauja redakcija:

„VIEŠŲJŲ PIRKIMŲ TARNYBOS DIREKTORIUS

ĮSAKYMAS
DĖL PREVENCINĖS PIRKIMŲ IR KONCESIJŲ PERŽIŪROS ATLIKIMO TVARKOS APRAŠO PATVIRTINIMO

Vadovaudamasis Lietuvos Respublikos viešųjų pirkimų įstatymo 95 straipsnio 1 dalies 2 punktu ir 2 dalies 1-4 punktais, Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 101 straipsnio 1 dalies 2 punktu ir 2 dalies 1-4 punktais, Lietuvos Respublikos viešųjų pirkimų, atliekamų gynybos ir saugumo srityje, įstatymo 9 straipsnio 1 dalies 1 punktu ir 2 dalies 1-3, 9 punktais, Lietuvos Respublikos koncesijų įstatymo 66 straipsnio 1 dalies 2 punktu ir 3 dalies 1-4 punktais, Viešųjų pirkimų tarnybos nuostatų, patvirtintų Lietuvos Respublikos Vyriausybės 2011 m. gruodžio 21 d. nutarimu Nr. 1517 „Dėl Viešųjų pirkimų tarnybos nuostatų patvirtinimo“, 8.1, 8.2, 8.3 papunkčiais, 9 punktu, 10.4, 13.1, 13.2 ir 13.4 papunkčiais:
1. T v i r t i n u  Prevencinės pirkimų ir koncesijų peržiūros atlikimo tvarkos aprašą (pridedama).
2. P a v e d u Viešųjų pirkimų tarnybos Strateginio valdymo ir administravimo skyriaus vyriausiajai specialistei Silvijai Sirvydienei su šiuo įsakymu per elektroninę dokumentų valdymo sistemą supažindinti Prevencijos ir skelbimų skyriaus darbuotojus.“

Direktorius	Darius Vedrickas

PATVIRTINTA
Viešųjų pirkimų tarnybos direktoriaus
2018 m. gruodžio 31 d. įsakymu Nr. 1S-172 (2024 m.           d. įsakymo Nr. 1S-   redakcija)   

[bookmark: _Hlk482729592][bookmark: _Hlk486443590]PREVENCINĖS PIRKIMŲ IR KONCESIJŲ PERŽIŪROS ATLIKIMO TVARKOS APRAŠAS

I. BENDROSIOS NUOSTATOS

[bookmark: _Hlk97558727]1. Prevencinės pirkimų ir koncesijų peržiūros atlikimo tvarkos aprašas (toliau – Aprašas) nustato viešųjų pirkimų, pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, pirkimų, atliekamų gynybos ir saugumo srityje (toliau kartu – pirkimai) ir koncesijų prevencinės dokumentų peržiūros atlikimo procedūrą, šios peržiūros rezultatų įforminimo reikalavimus bei pirkimų ir koncesijų perdavimo vertinimui tvarką.
2. Atliekant pirkimų ir koncesijų prevencinę dokumentų peržiūrą, Viešųjų pirkimų tarnyba (toliau – Tarnyba) vadovaujasi Lietuvos Respublikos viešųjų pirkimų įstatymu, Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, Lietuvos Respublikos viešųjų pirkimų, atliekamų gynybos ir saugumo srityje, įstatymu, Lietuvos Respublikos koncesijų įstatymu, juos įgyvendinančiais teisės aktais, taip pat šiuo Aprašu. 
3. Apraše vartojamos sąvokos:
3.1. pirkimų vykdytojas – perkančioji organizacija, kaip apibrėžta Viešųjų pirkimų įstatyme, perkantysis subjektas, kaip apibrėžta Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme, suteikiančioji institucija, kaip apibrėžta Koncesijų įstatyme; 
3.2. prevencinė dokumentų peržiūra – pirkimo arba koncesijos dokumentų atitikties pirkimus ar koncesijas reglamentuojančių įstatymų ir juos įgyvendinančių teisės aktų reikalavimams vertinimas, siekiant pateikti rekomendacijas dėl nustatytų galimų pažeidimų ar trūkumų pašalinimo;
3.3. rekomendacija – pirkimų vykdytojui raštu teikiama rekomendacija tikslinti ir (arba) keisti pirkimo arba koncesijos dokumentus; 
3.4. pirkimo arba koncesijos dokumentų tikslinimas – pirkimo arba koncesijos dokumentų patikslinimas, kai pagrindiniai pirkimo arba koncesijos dokumentuose nustatyti reikalavimai ir turinys nepakeičiami taip, kad būtų iš esmės pakeistos pirkimo arba koncesijos sąlygos. 
3.5. pirkimo arba koncesijos dokumentų pakeitimas – esminis pirkimo arba koncesijos dokumentų pakeitimas, dėl kurio pirkime ar koncesijoje būtų buvę galima leisti dalyvauti kitiems kandidatams, negu iš pradžių atrinktiesiems, arba pirkimo arba koncesijos procedūra būtų pritraukusi daugiau dalyvių;
[bookmark: _Hlk96610186]3.6. vertinimas – kaip tai apibrėžta Pirkimų ir koncesijų priežiūros vykdymo tvarkos apraše, patvirtintame Viešųjų pirkimų tarnybos direktoriaus 2023 m. kovo 24 d. įsakymu Nr. 1S-44.
4. Prevencinė dokumentų peržiūra atliekama vadovaujantis nešališkumo, objektyvumo, proporcingumo ir efektyvumo principais.
5. Prevencinė dokumentų peržiūra atliekama iki pasiūlymų arba paraiškų pateikimo termino pabaigos. 
6. Tarnybos valstybės tarnautojas, atliekantis prevencinę dokumentų peržiūrą (toliau –specialistas), yra atsakingas už surinktų įrodymų tinkamumą, pakankamumą ir nustatytų faktinių aplinkybių pagrįstumą.
7. Kai prevencinei dokumentų peržiūrai atlikti reikalingos atitinkamos srities specialiosios žinios ir (arba) kompetencija, specialistas konsultacijos ir (arba) ekspertinės išvados gali kreiptis į kitus Tarnybos struktūrinius padalinius arba atitinkamų sričių specialistus (ekspertus), tačiau visais atvejais už pirkimų vykdytojui teikiamos rekomendacijos pagrįstumą yra atsakingas ją rengiantis specialistas. 
8. Informacija apie atliekamos prevencinės dokumentų peržiūros rezultatus visuomenės informavimo priemonėms, kitiems asmenims neteikiama tol, kol rekomendacija nėra parengta ir pateikta pirkimų vykdytojui. Gali būti informuojama tik apie patį atliekamą prevencinės dokumentų peržiūros faktą. 

II. PREVENCINĖS DOKUMENTŲ PERŽIŪROS ATLIKIMAS

9. Prevencinės dokumentų peržiūros tikslas – iki pasiūlymų arba paraiškų pateikimo termino pabaigos įvertinti pirkimo arba koncesijos dokumentų atitiktį pirkimus ar koncesijas reglamentuojančių įstatymų ir juos įgyvendinančių teisės aktų reikalavimams, o nustačius galimus pirkimus ar koncesijas reglamentuojančių įstatymų ir (ar) juos įgyvendinančių teisės aktų pažeidimus ar kitus trūkumus, rekomenduoti pirkimų vykdytojams tikslinti ir (arba) keisti pirkimo arba koncesijos dokumentus. 
[bookmark: _Hlk149119138][bookmark: _Hlk149119016]Atsižvelgiant į rekomendacijoje nurodomų tikslinamų ir (arba) keistinų reikalavimų apimtį ir pobūdį, pirkimų vykdytojui rekomenduojama į juos atsižvelgti ir svarstyti nukelti pasiūlymų ar paraiškų pateikimo terminą arba nutraukti paskelbto pirkimo arba koncesijos procedūras. Taip pat rekomendacijoje gali būti pateikiamos pastabos, į kurias pirkimų vykdytojui rekomenduojama atsižvelgti ateityje vykdant pirkimus arba koncesijas.
10. Pirkimai ir koncesijos prevencinei dokumentų peržiūrai atlikti atrenkami:
[bookmark: _Hlk527376025]10.1. pagal Tarnybos direktoriaus nustatytus atrankos kriterijus (toliau – atrankos kriterijai), apimančius pirkimų vykdytojus ir (arba) pirkimų arba koncesijų objektą, ir (arba) vertę, ir (arba) pirkimo būdą, ir (arba) procedūrai taikomą įstatymą;
10.2. Pranešimų vertinimo darbo grupei, sudarytai Tarnybos direktoriaus 2022 m. vasario 18 d. įsakymu Nr. 1S-49 „Dėl Pranešimų vertinimo darbo grupės sudarymo ir darbo reglamento patvirtinimo“ (toliau – Darbo grupė), perdavus konkrečius pirkimus arba koncesijas. 
[bookmark: _Hlk96604333]11. Aprašo 10.1 papunktyje nurodytu atveju konkretūs pirkimai ir koncesijos prevencinei dokumentų peržiūrai atrenkami naudojantis Centrinėje viešųjų pirkimų informacinėje sistemoje (toliau – CVP IS) ir Europos Sąjungos oficialiojo leidinio priedo internetinėje versijoje „Tenders Electronic Daily“ (toliau – TED) paskelbtuose skelbimuose pateikta informacija. Šiuo atveju naujai skelbiamų pirkimų ir koncesijų prevencinė dokumentų peržiūra atliekama Tarnybos direktoriaus nustatytą laikotarpį. Konkretūs pirkimai arba koncesijos pagal Tarnybos direktoriaus įsakyme nustatytus atrankos kriterijus prevencinei dokumentų peržiūrai atrenkami kiekvieną pirmadienį, trečiadienį ir penktadienį, t. y. pirmadienį atrenkami pirkimai ar (ir) koncesijos, kurie CVP IS ir TED buvo paskelbti laikotarpiu nuo praeito penktadienio iki sekmadienio imtinai, trečiadienį – paskelbti einamąją savaitę nuo pirmadienio iki antradienio imtinai, o penktadienį – paskelbti einamąją savaitę nuo trečiadienio iki ketvirtadienio imtinai. 
[bookmark: _Hlk54272463][bookmark: _Hlk54334247][bookmark: _Hlk526500955]12. Pirkimus ir koncesijas prevencinei dokumentų peržiūrai Aprašo 10.2 papunktyje nustatytu atveju Skyriui perduoda Darbo grupė. Kartu pateikiama (jeigu Darbo grupei buvo pateikta) visa informacija ir dokumentai, susiję su pirkimu ar koncesija (tiekėjų raštai, pretenzijos, paklausimai bei kiti dokumentai). 
[bookmark: _Hlk96606843][bookmark: _Hlk96606828]13. Aprašo 10.1 papunktyje numatytu atveju prevencinė dokumentų peržiūra atliekama vadovaujantis Aprašo priede išdėstytu klausimynu. Specialistas, prevencinės dokumentų peržiūros metu įtaręs kitus galimus pirkimus ar koncesijas reglamentuojančių įstatymų ar juos įgyvendinančių teisės aktų pažeidimus, peržiūros apimtį gali išplėsti. 
14. Aprašo 10.2 papunktyje numatytu atveju prevencinė dokumentų peržiūra atliekama atsižvelgiant į Darbo grupės pavedime nurodytą apimtį. Specialistas, prevencinės dokumentų peržiūros metu įtaręs kitus galimus pirkimus ar koncesijas reglamentuojančių įstatymų ar juos įgyvendinančių teisės aktų pažeidimus, peržiūros apimtį gali išplėsti.
15. Prevencinės dokumentų peržiūros metu specialistas turi išnagrinėti pirkimo arba koncesijos dokumentus ir surinkti pakankamai duomenų bei kitos informacijos, kuriais yra grindžiamas nustatytas galimas pažeidimas (arba konstatuojama, kad pažeidimų nėra) ir teikiama rekomendacija pirkimų vykdytojui. 
16. Atliekant prevencinę dokumentų peržiūrą yra įvertinama CVP IS ir TED viešai paskelbta informacija, pirkimų vykdytojo pateikti dokumentai ir kita su pirkimu arba koncesija susijusi informacija. Informacijos šaltiniais taip pat gali būti ir kitų asmenų pateikta informacija (rašytiniai paaiškinimai, pagrindimai, techninė dokumentacija ir pan.), viešai prieinama ir (ar) kita gauta informacija.
[bookmark: _Hlk532821836]17. Prevencinės dokumentų peržiūros metu kilus poreikiui įvertinti, patikslinti ar pan. su atliekama prevencine dokumentų peržiūra susijusias aplinkybes, specialistas prevencinės dokumentų peržiūros veiksmus gali atlikti ir pirkimų vykdytojo buveinėje ar kitoje vietoje, kurioje laikomi su pirkimu arba koncesija susiję dokumentai ar kita informacija (toliau – pirkimų vykdytojo buveinė). Prevencinę dokumentų peržiūrą atliekantis specialistas Tarnybos direktoriui pateikia tarnybinį pranešimą, kuriame nurodo motyvus dėl prevencinės dokumentų peržiūros atlikimo pirkimų vykdytojo buveinėje. Tarnybos direktoriaus rezoliucijos pagrindu parengiamas įsakymas dėl prevencinės pirkimo arba koncesijos dokumentų peržiūros atlikimo pirkimų vykdytojo buveinėje.
[bookmark: _Hlk531698579][bookmark: _Hlk526497909]18. Atlikęs prevencinę dokumentų peržiūrą ir nustatęs galimus pirkimus ar koncesijas reglamentuojančių įstatymų ar juos įgyvendinančių teisės aktų pažeidimus, specialistas elektroniniu paštu pirkimų vykdytojui pateikia rekomendaciją, kurioje:
18.1. nurodo, kurios pirkimo ar koncesijos dokumentų sąlygos galimai pažeidžia pirkimus ar koncesijas reglamentuojančių įstatymų ar juos įgyvendinančių teisės aktų reikalavimus;
18.2. nurodo argumentus ir įrodymus, pagrindžiančius nustatytą galimą pažeidimą;
[bookmark: _Hlk149122044][bookmark: _Hlk149119264]18.3. pateikia pastabas, į kurias pirkimo vykdytojui rekomenduojama atsižvelgti ateityje rengiant pirkimo ar koncesijos dokumentus, arba rekomenduoja tikslinti pirkimo arba koncesijos dokumentus ir svarstyti nukelti pasiūlymų ar paraiškų pateikimo terminą (jei reikia) arba pateikia rekomendaciją keisti pirkimo arba koncesijos dokumentus ir svarstyti nukelti pasiūlymų ar paraiškų pateikimo terminą arba nutraukti pirkimo arba koncesijos procedūras.
18.4. nurodo datą ir laiką, iki kurio pirkimų vykdytojas turi informuoti apie pirkimų vykdytojo veiksmus ir apie priimtą sprendimą atsižvelgti arba neatsižvelgti į pateiktą rekomendaciją.
19. Specialistas, atlikęs prevencinę dokumentų peržiūrą ir nenustatęs galimų pirkimus ar koncesijas reglamentuojančių įstatymų ar juos įgyvendinančių teisės aktų pažeidimų, apie tai informuoja pirkimų vykdytoją elektroniniu paštu.

III. PREVENCINĖS DOKUMENTŲ PERŽIŪROS ORGANIZAVIMAS IR ATLIKIMO TERMINAI

20. Aprašo 10.1 papunktyje nurodytu atveju užduotį specialistui atlikti prevencinę dokumentų peržiūrą (toliau – užduotis) jo tiesioginis vadovas paskiria elektroniniu paštu. Aprašo 10.2 papunktyje nurodytu atveju užduotį specialistui jo tiesioginis vadovas paskiria Tarnybos naudojamos Dokumentų valdymo bendrosios informacinės sistemos (toliau – DBSIS) priemonėmis. 
21. Gavęs užduotį specialistas:
[bookmark: _Hlk92351167]21.1. ne vėliau kaip per 2 darbo dienas nuo užduoties gavimo dienos atlieka pirminę prevencinę dokumentų peržiūrą ir priima sprendimą dėl tolimesnių veiksmų: nekilus įtarimams dėl galimų pirkimus ar koncesijas reglamentuojančių įstatymų ar juos įgyvendinančių teisės aktų reikalavimų pažeidimų, užbaigia prevencinę dokumentų peržiūrą, o įtarus galimus pirkimus ar koncesijas reglamentuojančių įstatymų ar juos įgyvendinančių teisės aktų reikalavimų pažeidimus, atlieka tolesnę dokumentų peržiūrą; 
21.2. esant poreikiui (kai reikia papildomų dokumentų, paaiškinimų, pagrindimų ar kitos informacijos) elektroniniu paštu arba žodžiu nedelsdamas kreipiasi į pirkimų vykdytoją;
21.3. nustatęs, kad prevencinei dokumentų peržiūrai atlikti reikalingos atitinkamos srities specialios žinios ir (arba) kompetencija, ne vėliau kaip per 2 darbo dienas nuo užduoties gavimo dienos raštu konsultacijos (ekspertinės išvados) kreipiasi į kitus Tarnybos struktūrinius padalinius ir (arba) atitinkamų sričių specialistus (ekspertus);
21.4. nustatęs pirkimo dokumentų neatitikimus, netikslumus ir (ar) pirkimus ar koncesijas reglamentuojančių įstatymų ar juos įgyvendinančių teisės aktų reikalavimų galimus pažeidimus, ne vėliau kaip per 5 darbo dienas nuo užduoties gavimo arba ekspertinės išvados gavimo dienos (jei buvo kreiptasi į specialistą (ekspertą) surašo argumentuotą rekomendaciją.
[bookmark: _Hlk83626140]22. Atsižvelgiant į pirkimo ar koncesijos dokumentų apimtį, pirkimo arba koncesijos objekto sudėtingumą ir (ar) kitas svarbias aplinkybes, Aprašo 21.4 papunktyje nustatytas rekomendacijos parengimo terminas specialisto tiesioginio vadovo gali būti pratęstas, tačiau ne ilgiau kaip 5 darbo dienoms. 
23. Specialisto tiesioginis vadovas gali patikrinti parengtos rekomendacijos turinį, prieš teikiant ją pirkimų vykdytojui, ir pateikti pastabas bei siūlymus dėl rekomendacijos turinio tikslinimo. 
24. Atliekant prevencinę dokumentų peržiūrą, pirkimų vykdytojui rekomenduojama nukelti pasiūlymų arba paraiškų pateikimo terminą šiais atvejais:
24.1. kai prevencinei dokumentų peržiūrai atlikti reikalingos atitinkamos srities specialiosios žinios ir specialistas konsultacijos (ekspertinės išvados) kreipiasi į atitinkamų sričių specialistus (ekspertus), dėl ko bus ilgesnė prevencinė dokumentų peržiūros trukmė;
24.2. kai pirkimas arba koncesija prevencinei dokumentų peržiūrai perduodami vadovaujantis Aprašo 10.2 papunkčiu ir iki pasiūlymų arba paraiškų pateikimo termino likę mažiau kaip 5 darbo dienos. 
25. Prevencinė dokumentų peržiūra nutraukiama nustačius, kad:
25.1. dėl pirkimo arba koncesijos dokumentuose nustatytų reikalavimų vyksta teismo procesas;
25.2. nėra galimybės pasitelkti specialisto (eksperto), kai jo pasitelkimas būtinas prevencinės dokumentų peržiūros rezultatams pagrįsti;
25.3. kai pirkimų vykdytojas nutraukė pirkimo arba koncesijos procedūras dar neužbaigus prevencinės dokumentų peržiūros proceso.  

V. REKOMENDACIJŲ VIEŠINIMAS, PASKESNĖ PREVENCINE TVARKA VERTINTŲ PIRKIMŲ IR KONCESIJŲ STEBĖSENA, PIRKIMŲ IR KONCESIJŲ PERDAVIMAS VERTINIMUI

[bookmark: _Hlk97486264][bookmark: _Hlk96961926][bookmark: _Hlk96612060]26. Skyriaus darbuotojas duomenis apie prevencinę dokumentų peržiūrą fiksuoja MS Teams platformoje Skyriaus kataloge lentelėje „Peržiūrimų pirkimų sąrašas“. Pirkimų vykdytojams pateiktos rekomendacijos yra viešinamos Tarnybos interneto svetainėje ne vėliau kaip per 2 darbo dienas nuo rekomendacijos išsiuntimo pirkimo vykdytojui dienos.  
27. Visa su konkretaus pirkimo arba koncesijos prevencine dokumentų peržiūra susijusi informacija ir dokumentai (pvz. tiekėjų raštai, pretenzijos, paklausimai, pirkimų vykdytojų paaiškinimai ir kiti dokumentai) talpinami ir saugomi MS Teams platformoje Skyriaus kataloge. 
28. Prevencinę dokumentų peržiūrą atlikęs specialistas turi stebėti, ar pirkimų vykdytojas įvykdė pateiktą rekomendaciją, t. y., ar pirkimų vykdytojas:
28.1. patikslino pirkimo arba koncesijos dokumentus ir nukėlė pasiūlymų ar paraiškų pateikimo terminą (jei reikia);
[bookmark: _Hlk149122232]28.2. pakeitė pirkimo arba koncesijos dokumentus ir nukėlė pasiūlymų ar paraiškų pateikimo terminą; 
28.3. pakeitė pirkimo arba koncesijos dokumentus ir nutraukė pirkimo ar koncesijos procedūras. 
[bookmark: _Hlk149136660][bookmark: _Hlk149136018]29. Jeigu pirkimų vykdytojas neatsižvelgia į pateiktą rekomendaciją pakeisti pirkimo arba koncesijos dokumentus, specialistas per DBSIS tarnybiniu pranešimu informaciją apie pirkimą arba koncesiją perduoda Tarnybos struktūriniam padaliniui, atsakingam už pirkimų ir koncesijų vertinimo atlikimą, tarnybiniame pranešime nurodydamas vertinimo atlikimo apimtį. 
[bookmark: _Hlk160134998]30. Jeigu pirkimų vykdytojas neatsižvelgė į rekomendaciją pratęsti pasiūlymų ar paraiškų pateikimo terminą Aprašo 24 punkte nurodytais atvejais, o specialistas pirminės prevencinės dokumentų peržiūros metu įtaria galimus pirkimus ar koncesijas reglamentuojančių įstatymų ar juos įgyvendinančių teisės aktų reikalavimų pažeidimus, jis per DBSIS tarnybiniu pranešimu informaciją apie pirkimą arba koncesiją perduoda Tarnybos struktūriniam padaliniui, atsakingam už pirkimų ir koncesijų vertinimo atlikimą, tarnybiniame pranešime nurodydamas vertinimo atlikimo apimtį. 
[bookmark: _Hlk149135337]31. Tais atvejais, kai pirkimų vykdytojas, gavęs rekomendaciją keisti pirkimo ar koncesijos dokumentų sąlygas, galimai dirbtinai ribojančias konkurenciją, pateikia papildomus paaiškinimus (pagrindimus) dėl ko neatsižvelgs į pateiktą rekomendaciją ir šie paaiškinimai, specialisto vertinimu, preliminariai yra pagrįsti, specialistas atlieka tokio pirkimo ar koncesijos stebėseną iki pasiūlymų arba paraiškų pateikimo termino pabaigos, siekdamas įvertinti, ar nesirealizuos prevencinės dokumentų peržiūros metu identifikuota rizika dėl galimo dirbtinio konkurencijos apribojimo. 
32. Specialistas, Aprašo 31 punkte nurodytu atveju, kreipiasi į pirkimų vykdytoją, prašydamas pateikti informaciją apie gautas paraiškas ir pasiūlymus bei nustatytą laimėtoją. Nustačius, kad buvo gautas tik vienas pasiūlymas arba paraiška, pirkimas arba koncesija per DBSIS tarnybiniu pranešimu perduodamas Tarnybos struktūriniam padaliniui, atsakingam už pirkimų ir koncesijų vertinimo atlikimą. Tarnybiniame pranešime nurodoma vertinimo atlikimo apimtis. 


________________________































Prevencinės pirkimų ir koncesijų peržiūros atlikimo tvarkos aprašo priedas


KLAUSIMYNAS 

	Pirkimo vykdytojas
	

	Pirkimo pavadinimas
	

	Pirkimo numeris
	



	Klausimai
	Taip
	Ne
	Netaikoma
	Komentarai

	1. Ar skelbimas apie pirkimą užpildytas  tinkamai, o pirkimo dokumentuose nurodyta informacija sutampa su skelbime apie pirkimą nurodyta informacija.
	|_|
	|_|
	|_|
	

	2. Ar pasiūlymų / paraiškų pateikimo terminas nustatytas tinkamai.
	|_|
	|_|
	|_|
	

	3. Ar pirkimo dokumentuose pateiktas argumentuotas pagrindimas, kodėl pirkimas neatliekamas naudojantis CPO paslaugomis/katalogu.
	|_|
	|_|
	|_|
	

	4. Jeigu pirkimo objektas neskaidomas į dalis, ar pirkimo dokumentuose pateikti argumentai dėl tokio pasirinkimo yra išsamūs ir pagrįsti?
	|_|
	|_|
	|_|
	

	5. Ar pirkimo objektas aprašytas aiškiai, o techninė specifikacija užtikrina konkurenciją bei nediskriminuoja tiekėjų.
	|_|
	|_|
	|_|
	

	6. Ar pirkimo dokumentuose nustatyti tiekėjų pašalinimo pagrindai atitinka galiojantį teisinį reglamentavimą.
	|_|
	|_|
	|_|
	

	7. Ar nustatyti kvalifikacijos reikalavimai yra būtini; dirbtinai neriboja konkurencijos; tikslūs ir aiškūs; pagrįsti ir proporcingi pirkimo objektui ar pirkimo objekto daliai, jei pirkimas skaidomas į dalis.
	|_|
	|_|
	|_|
	

	8. Ar aplinkos apsaugos standartai ir kiti žalieji reikalavimai nustatyti tinkamai.
	|_|
	|_|
	|_|
	

	9. Ar sutarties projekte nustatyti reikalavimai dėl tiekėjo įsipareigojimų (aplinkos apsaugos standartai ir kt. žalieji reikalavimai, kokybinių kriterijų įgyvendinimas ir pan.) vykdymo patikros, priežiūros bei sankcijų taikymo, jei tiekėjas jų nevykdytų/vykdytų netinkamai. 
	|_|
	|_|
	|_|
	

	10. Ar pasiūlymų vertinimo kriterijai ir vertinimo tvarka nustatyta tinkamai.
	|_|
	|_|
	|_|
	

	11. Ar nustatyti reikalavimai dėl statinio informacinio modelio metodų taikymo Lietuvos Respublikos Vyriausybės ir (ar)jos įgaliotos institucijos nustatytais atvejais ir tvarka.
	|_|
	|_|
	|_|
	

	12. Ar pirkimo dokumentuose/sutarties projekte nustatytos pirkimo sutarties sąlygos atitinka galiojantį teisinį reglamentavimą (pvz. nustatytas kainos perskaičiavimas, tiesioginis atsiskaitymas su subrangovu, numatytos pagrindinės sutarties sąlygos, nustatytas tinkamas atsiskaitymo terminas ir pan.
	|_|
	|_|
	|_|
	

	13. Ar pirkimo dokumentų reikalavimai neriboja subrangos.
	|_|
	|_|
	|_|
	

	14. Ar nustatyta kitų neatitikčių. 
	|_|
	|_|
	|_|
	



	Rekomendacija (pažymėti):
	|_| rekomendacija teikta

	
	|_| rekomendacija neteikta



	Pastabos (jei yra)
	



Pirkimo prevencinę peržiūrą atliko:
													     
	Vardas, pavardė
	
	Data






image1.png




oleObject1.bin
[image: image1.png]






